OpenLLM-France/wikimedia huggingface dataset:
# FK Žalgiris Vilnius

El FK Žalgiris Vilnius és un club de futbol lituà de la ciutat de Vilnius.

## Història

Evolució del nom:
* 1947 : Dinamo Vilnius
* 1948 : Spartakas Vilnius
* 1962 : Žalgiris Vilnius
* 1993 : FK Žalgiris-EBSW Vilnius
* 1996 : FK Žalgiris Vilnius
* 2009 : VMFD Žalgiris (Vilniaus Miesto Futbolo Draugija)
* 2015 : FK Žalgiris

## Palmarès

* Lliga lituana de futbol: 11
** 1991, 1991-92, 1998-99, 2013, 2014, 2015, 2016, 2020, 2021, 2022, 2024
* Copa lituana de futbol: 14
** 1991, 1992-93, 1993-94, 1996-97, 2003, 2011-12, 2012-13, 2013-14, 2014-15, 2015-16, 2016, 2018, 2021, 2022
* Supercopa lituana de futbol: 8
** 2003, 2013, 2014, 2015, 2016, 2017, 2020, 2023
* Segona divisió de la Lliga soviètica de futbol: 1
** 1982

## Plantilla 2024

La relació de jugadors de la plantilla del Žalgiris la temporada 2024 és la següent:
| N. | Pos. | Nac. | Jugador |
| — | POR | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | |
| — | DEF | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | |
| 7 | DEF | [[Fitxer:Flag of France (1794–1815, 1830–1974).svg|23x15px|border |alt=França|link=Selecció de futbol de França|{{#if:|]] | Joël Bopesu |
| — | DEF | [[Fitxer:Flag of Croatia.svg|23x15px|border |alt=Croàcia|link=Selecció de futbol de Croàcia|{{#if:|]] | |
| 8 | MIG | [[Fitxer:Flag of Japan.svg|23x15px|border |alt=Japó|link=Selecció de futbol del Japó|{{#if:|]] | Yukiyoshi Karashima |
| N. | Pos. | Nac. | Jugador |
| 22 | MIG | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Ovidijus Verbickas |
| 10 | MIG | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Paulius Golubickas |
| — | MIG | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Giedrius Matulevičius |
| — | DAV | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | |
| — | DAV | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | |

## Entrenadors

* Mindaugas Čepas (2008–2009)
* Igoris Pankratjevas (2009–2010)
* Vitalijus Stankevičius (2011)
* Damir Petravić (2012)
* Marek Zub (2012–2014)
* Valdas Dambrauskas (2014–2017)
* Aleksandr Brazevič (2017)
* Aurelijus Skarbalius (2017-2018)
* Valdas Urbonas (2018-2019)
* Marek Zub (2019)
* João Luís Martins (2019)
* Aliaksei Baga (2020)
* Vladimiras Čeburinas (2021–)

## Enllaços externs

* Web oficial FK Žalgiris
* alyga.lt (FK Žalgiris)
* Globalsportsarchive

## Referències

* ↑ Martins OUT
# Vilabramar

Vilabramar (en francès Villebramar) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 160 | 186 | 155 | 136 | 130 | 96 | 91 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1997- | André Joret | |

## Referències

* ↑ Toponímia occitana no proposa cap nom. Adaptació a la grafia occitana.
# Toni Nadal i Segura

Toni Nadal i Segura (Cervera, 12 de novembre de 1971 - Coll de Contraix, Vall de Boí, 30 de juny o 1 de juliol de 2012) fou un meteoròleg català, vinculat a Televisió de Catalunya.

## Biografia

Es llicencià en Geografia i entrà a treballar al departament de meteorologia de TV3 com a becari l'any 1993-1994 i professionalment a partir de 1996 després d'una breu estada a Televisió Espanyola. Fou presentador dels programes El Temps i Espai Terra. Morí en un accident de muntanya fent la travessa dels Carros de foc l'1 de juliol de 2012 a l'edat de 41 anys. El gener de 2013 fou guardonat a títol pòstum amb el premi Pica d'Estats de televisió per un reportatge sobre els parcs eòlics de l'Alta Segarra, emès al programa Espai Terra, guardó que fou lliurat el 31 de maig i recollit pels seus dos fills i el director del programa Tomàs Molina.

## Referències

* ↑ Buesa, J. «Record molt sentit per la mort d'un dels presentadors més estimats de TV3». En Blau, 13 novembre 2021. [Consulta: 20 febrer 2022].
* ↑ «Mor el meteoròleg de TV3 Toni Nadal». Ara.cat, 02-07-2012. [Consulta: 2 juliol 2012].
* ↑ «Mor el meteoròleg de TV3 Toni Nadal en un accident de muntanya al Parc Nacional d'Aigüestortes». CCMA.cat, 03-07-2012. [Consulta: 11 juny 2020].
* ↑ «Toni Nadal rep a títol pòstum el premi Pica d'Estats de Televisió per un reportatge aeri de l'Alta Segarra». 324.cat, 26-01-2013. [Consulta: 27 gener 2013].
* ↑ «Un reportatge del meteoròleg Toni Nadal, premiat a títol pòstum». Vilaweb.cat, 26-01-2013. [Consulta: 27 gener 2013].
* ↑ «Els fills de Toni Nadal recullen el Premi Pica d'Estats que ha guanyat a títol pòstum el meteoròleg de TV3». 324.cat, 31-05-2013. [Consulta: 1r juny 2013].

## Enllaços externs

* En record de Toni Nadal
* Darrera entrevista
# L'altra cara del gàngster

L'altra cara del gàngster (títol original en anglès: The Big Mouth) és una comèdia estatunidenca dirigida per Jerry Lewis el 1967. Ha estat doblada al català.

## Argument

Gerald Clamson va a pescar: un home-granota que se li assembla com dues gotes d'aigua. Aquest li dona llavors un mapa del tresor. Les coses es compliquen quan una banda de gàngsters desembarca.

## Repartiment

* Jerry Lewis: Gerald Clamson / Syd Valentine
* Harold J. Stone: Thor
* Susan Bay: Susie Cartwright
* Buddy Lester: Studs
* Del Moore: M. Hodges
* Paul Lambert: Moxie
* Jeannine Riley: Bambi Berman
* Léonard Stone: Fong
* Charlie Callas: Rex
* Frank De Vol: Bogart
* Vern Rowe: Gunner
* David Lipp: Lizard
* Vincent Van Lynn: Fancher
* Mike Mahoney: 1r detectiu
* Walter Kray: 2n detectiu
* John Nolan: M. Webster
* Eddie Ryder: Specs
* George Takei: el joier
* Kathleen Freeman: Una vella

## Referències

* ↑ esadir.cat. L'altra cara del gàngster. esadir.cat.
* ↑ «The big mouth». The New York Times.
# Animals united

Animals united (originalment en alemany, Konferenz der Tiere) és una pel·lícula de comèdia d'aventures animada per ordinador del 2010, dirigida i produïda per Reinhard Klooss i Holger Tappe. Es va estrenar el 7 d'octubre de 2010 a Alemanya. La pel·lícula és protagonitzada per Ralf Schmitz i Thomas Fritsch com un suricata anomenat Billy i un lleó anomenat Sòcrates, que emprenen una recerca èpica per descobrir per què el seu riu s'ha assecat inesperadament. Es basa en el llibre homònim de 1949 d'Erich Kästner. Aquesta és la segona adaptació, ja que la primera va ser una pel·lícula animada en 2D, que també va ser el primer llargmetratge d'animació alemany en color que es va estrenar el 1969. El guió de la pel·lícula va ser escrit per Oliver Huzly i Reinhard Kloos. S'ha doblat al català.
Una seqüela, Pets United, es va estrenar el 2019.

## Referències

* 1 2 «Animals united». ésAdir. [Consulta: 26 desembre 2022].
* ↑ «Animals United Movie Reviews, Pictures».
# Rage at Dawn

Rage at Dawn és un western estatunidenc dirigit per Tim Whelan, estrenat el 1955.

## Argument

El 1866, al sud d'Indiana, el grup dels germans Reno terroritza la regió atracant bancs i saquejant trens, amb la complicitat de notables locals que tanquen els ulls sobre les seves activitats, agafant de passada la seva "comissió". Els habitants del sector, cansats d'aquesta situació, apel·len a l'Agència Nacional de Detectius Pinkerton que hi envia un dels seus agents. Les informacions recollides permeten organitzar una emboscada en un nou atac de banc, però els germans Reno se n'escapen (excepte un que és mort). Descobreixen poc després que l'agent en qüestió és el cambrer Murphy i l'assassinen. L'agència envia llavors un nou home, James Barlow, que aconsegueix infiltrar-se al grup afalagant la germana dels Reno, Laura, i fent-se ell passar mateix per un atracador.

## Repartiment

* Randolph Scott: James Barlow
* Forrest Tucker: Frank Reno
* Mala Powers: Laura Reno
* J. Carrol Naish: Simeon 'Sim' Reno
* Edgar Buchanan: El jutge
* Myron Healey: John Reno
* Howard Petrie: L'advocat Lattimore
* Ray Teal: El xèrif de Seymour
* William Forrest: William Peterson
* Denver Pyle: Clint Reno
* Trevor Bardette: Fisher
* Kenneth Tobey: Monk Claxton
I, entre els actors que no surten als crèdits:
* Phil Chambers: El xèrif-adjunt Cortright
* Richard Garland: Bill Reno
* Arthur Space: Murphy, el cambrer
# Casa Aranyó

La Casa Aranyó és una casa del poble de l'Aranyó, al municipi dels Plans de Sió (Segarra), inclosa a l'Inventari del Patrimoni Arquitectònic de Catalunya.
És una casa de grans dimensions a la plaça del nucli de l'Aranyó, davant del castell i al costat de l'antic portal d'accés a la vila closa que s'integra dins l'estructura. Està feta amb paredat amb una estructura de planta baixa, primera planta i segona planta o golfes.
A la planta baixa hi ha la porta principal, formada per un arc de mig punt amb grans dovelles, i una finestra de mitjanes dimensions a la dreta amb llinda superior i amb reixa exterior de ferro forjat amb la presència d'un arc de descàrrega a la part superior, aquesta part de l'edifici correspon a la part més antiga possiblement dels segles . També destaca la presència d'una font adossada a la paret, possiblement posterior a la construcció de la casa.
A la primera planta hi ha dues finestres de grans dimensions amb brancals i llinda motllurats, corresponents a la zona d'habitatge, amb la presència d'un arc de descàrrega entre les dues obertures. A la llinda de la finestra de la dreta hi ha una inscripció amb la data de 1763 que ha de recordar la construcció o una ampliació.
A la segona planta o golfes hi ha dues finestres de petites dimensions, paral·leles a les de la primera planta. Per damunt d'aquestes, el sota-teulada presenta una franja decorativa realitzada amb peces de fang treballat.

## Referències

* 1 2 3 4 «Casa l'Aranyó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].

## Enllaços externs

* «L'Aranyó». Pobles abandonats. [Consulta: 15 novembre 2024].
* Mir, J.M. «Detalls de l'Aranyó de fa cent anys» (fotos antigues), 24-06-2015.
# Sant Estève de Faugieras

Sant Estève de Faugieras (en francès Saint-Étienne-de-Fougères) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 472 | 512 | 625 | 631 | 689 | 732 | 800 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1994-2008 | Bruno Baldas | |
| 2008- | Karine Lafinestre | |

## Referències

* ↑ Toponímia occitana no proposa cap nom. Adaptació a la grafia occitana.
# Sunao Tawara

Sunao Tawara (japonès: 田原 淳, Tawara Sunao), (Aki, Districte de Higashikunisaki, (avui dins de la ciutat de Kunisaki) Prefectura d'Ōita, 5 de juliol de 1873 – 19 de gener de 1952), fou un metge patòleg japonès. Ell, juntament amb el patòleg alemany Ludwig Aschoff, van ser els descobridors del nòdul auriculoventricular.
Tawara estudià medicina a la Facultat de Medicina de la Universitat de Tòquio, on es va graduar el 1901, i el 1908 va obtenir un doctorat en Ciències Mèdiques. Entre 1903 i 1906, Tawara es va dedicar a estudiar patologia i anatomia patològica amb Ludwig Aschoff, a la Universitat de Marburg. Durant este període que va estar a Alemanya, Tawara emprendre les seves obres importants en la patologia i anatomia del cor. Quan va tornar al Japó, Tawara va ser nomenat professor ajudant de patologia a la Universitat de Kyūshū a Fukuoka. El 1908, es va convertir en professor de temps complet.

## Referències

* ↑ Sunao Tawara: a father of modern cardiology (anglès)
# Joan Ducas Comnè

Joan Ducas Comnè, en grec medieval Ἰωάννης Δούκας Κομνηνός, nascut el 1128 i mort al setembre del 1176, va ser un noble de l'Imperi Romà d'Orient, fill d'Andrònic Comnè, i net de l'emperador Joan II Comnè. Va ser Dux (governador militar) de Xipre des del 1155 fins a la seva mort. Va ser nomenat també protovestiarios (un alt càrrec a la cort) el 1148, segons diu Nicetes Coniata

## Biografia

Joan Ducas Comnè va ser nomenat dux de Xipre l'any 1155, un càrrec que va ocupar fins que va morir. L'any 1156, Xipre va ser atacada per Reinald de Châtillon i Toros II, príncep d'Armènia Menor, que van saquejar pràcticament tota l'illa. Els francs i els armenis van robar en tots els edificis que van trobar, en totes les esglésies i convents i totes les cases particulars. Van cremar els cultius, van confiscar els ramats i van portar a la costa tota la població. Joan Ducas va reaccionar a l'atac, però va ser vençut i Reinald i Toros II el van portar presoner a Antioquia de l'Orontes.
L'ocupació de l'illa va durar unes tres setmanes, fins que va córrer el rumor de l'arribada d'una flota imperial. Reinald va donar l'ordre de reembarcar, i es van carregar les naus amb el producte del saqueig. Cada xipriota es va veure obligat a rescatar-se a si mateix.
Joan va ser alliberat del seu captiveri i va tornar a l'illa. Va prendre part en la batalla de Miriocèfal, sota les ordres de l'emperador Manuel I Comnè. Els romans d'Orient van ser derrotats i Joan Ducas Comnè va morir en la batalla, poc després del 17 de setembre de 1176.

## Fills

Joan Ducas Comnè es va casar als voltants de l'any 1146 amb una dona de nom Maria, de la família dels Taronites, segurament filla de Miquel Taronita. El matrimoni va tenir almenys tres fills:
* Maria Comnena, nascuda el 1154 i morta cap al 1217. Es va casar primer amb Amalric I de Jerusalem, amb el qual va tenir una filla, Isabel I de Jerusalem, i després amb Balian d'Ibelin, amb qui va tenir diversos fills, entre ells Joan I de Beirut.
* Aleix Comnè, nascut entre el 1150 i el 1160, i mort el 1187, va dirigir una rebel·lió contra Andrònic I Comnè, però va ser capturat, li van treure els ulls i el van tancar a la presó. Va morir solter.
* (Probablement) Teodora Comnena, princesa d'Antioquia, casada amb Bohemon III d'Antioquia, que la va repudiar l'any 1180. Van tenir fills.

## Referències

* ↑ Nicetes Coniata. Liber III Rerum a Manuele Comneno Gestarum, 2, p. 135.
* ↑ Runciman, Steven. A history of the Crusades. II, The Kingdom of Jerusalem and the Frankish East, 1100-1187. Londres: Penguin Classics, 2016, p. 347-349. ISBN 9780241298763.
* 1 2 Varzós, Konstandinos. Η γενεαλογία των Κομνηνών. Tessalònica: Centre d'Estudis Bizantins de la Universitat de Tessalònica, 1984, p. 128-139, 491-495.
* ↑ Nicetes Coniata. Imperii Andronici Comneni, Liber 1, 8, p. 384
# Dies de tro

Dies de tro (títol original en anglès, Days of Thunder) és una pel·lícula estatunidenca del 1990 dirigida per Tony Scott i protagonitzada per Tom Cruise, Nicole Kidman, Robert Duvall, Randy Quaid i Cary Elwes.

## Argument

En Cole Trickle, un jove pilot novell de curses, es converteix en el preferit pel públic de la NASCAR per les seves reiterades victòries, guiat pel seu instructor i el seu gran amic Harry Hogge. Fins que té un accident seriós contra un rival, Rowdy Burns, cosa que el deixa gairebé en coma. Tanmateix, sense dificultats torna a les pistes, però perdent la confiança en si mateix, cosa que li dificulta tractar de posicionar-se entre els altres rivals. Durant la seva estada a l'hospital, coneix la doctora Claire Lewicki, de qui s'enamora, tot i que al principi la va confondre amb una noia sexi vestida de policia, a la qual els seus companys d'equip van fer-li una broma simulant que eren detinguts per transportar il·legalment alcohol.
Durant les curses, abans del greu accident que gairebé el mata, brega amb un rival que al començament considera el seu pitjor enemic, Rowdy Burns, però durant el transcurs de la història es converteix en un amic per conveniència, atès que ell no es recupera totalment de l'accident, li demana fer anar el seu cotxe de cursa, obligat a guanyar en els primers tres llocs; altrament, en Rowdy perdrà el cotxe així com el seu patrocinador. En Cole, convençut que podrà aconseguir-ho, accepta la demanda del seu rival, tot i que ell en el fons no ho fa per en Rowdy, sinó per les seves ganes de tornar a córrer i a perdre la por de la velocitat.

## Repartiment

* Robert Duvall
* Nicole Kidman
* Randy Quaid
* Cary Elwes
* Michael Rooker
* John C. Reilly
* Tom Cruise
* Don Simpson

## Premis i nominacions
### Nominacions

* 1992. Oscar al millor so per Charles M. Wilborn, Donald O. Mitchell, Rick Kline i Kevin O'Connell

## Referències

* ↑ Títol original en anglès
* ↑ «Days of Thunder». The New York Times.
# Montanhac de Salas

Montanhac de Lèda (en francès Montagnac-sur-Lède) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 308 | 335 | 284 | 290 | 259 | 267 | 261 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Annie Dupré | |

## Referències

* ↑ Toponímia occitana Arxivat 2012-01-27 a Wayback Machine. no proposa cap nom. Adaptació a la grafia occitana.
# Terrie Moffitt

Terrie Edith Moffitt (Nuremberg, Alemanya, 9 de març del 1955), és una psicòloga clínica americana, coneguda per la seva recerca pionera en el desenvolupament del comportament antisocial, així com per la seva col·laboració amb Avshalom Caspi en la recerca sobre les interaccions dels diferents genotips amb l'ambient en l'àmbit de les malalties mentals. Fou guardonada amb el premi Estocolm en Criminologia l'any 2007.

## Primers anys

Moffitt va créixer a Carolina del Nord, Estats Units d'Amèrica, i va estudiar Psicologia a la Universitat de Carolina del Nord, de la qual es va graduar el 1977. Va continuar els seus estudis en psicologia clínica a la Universitat de Califòrnia del Sud (va cursar el màster en Comportament Animal Experimental -1981- i s'hi va doctorar en Psicologia Clínica el 1984), i va completar els seus estudis post-doctorals a la Universitat de Califòrnia. El 1985, Moffitt va esdevenir professora ajudant a la Universitat de Wisconsin-Madison, on la van ascendir a professora a temps complet el 1995. Moffitt també ha exercit la docència en el King's College de Londres i la Universitat de Duke.

## Referències

* ↑ «Biography: Terrie Moffitt» (en anglès), 2017. Arxivat de l'original el 2017-01-18. [Consulta: gener 2017].
* ↑ «Professor Terrie Moffitt (DMHDRU)» (en anglès), 2017. [Consulta: gener 2017].
* ↑ «Scholars at Duke: Terrie Moffitt» (en anglès), 2017. [Consulta: gener 2017].
# Sarojini Naidu

Sarojini Naidu (nascuda el 13 de febrer de 1879 a Hyderabad com a Sarojini Chattopadhyay i morta el 2 de març de 1949 a Lucknow) va ser una activista per la independència de l'Índia i poeta. Naidu va ser la primera governadora de les Províncies Unides d'Agra i Oudh entre 1947 i 1949; sent la primera dona al capdavant d'un govern en aquell país. També va ser, el 1925, la segona dona a presidir el Congrés Nacional Indi, i la primera dona índia a fer-ho. Com a poeta, escrivint en anglès, va destacar com un dels millors poetes lírics de l'època.
També fou coneguda pel sobrenom d'El Rossinyol de l'Índia.

## Carrera literària

Naidu comença a escriure amb dotze anys amb una obra en persa, Maher Muneer, que va impressionar el Nawab d'Hyderabad.
El 1905 es publica la seua primera col·lecció de poemes, titulada "The Golden Threshold". Els seus poemes van ser apreciats per prominents figures polítiques com Gopal Krishna Gokhale.
La seua col·lecció de poemes, titulada "The Feather of The Dawn" va ser editada pòstumament el 1961 per la seua filla Padmaja.

## Referències

* 1 2 «Sarojini Naidu» (en anglès). Encyclopaedia Britannica. [Consulta: 20 desembre 2023].
* ↑ «Colors of India». First Woman Governor of a State in India. [Consulta: 25 març 2012].
* ↑ Jesudasen, Yasmine. «Sarojini Naidu». A: Voices of Freedom Movement. Sura Books, 2006, p. 53–54. ISBN 978-81-7478-555-8 [Consulta: 13 febrer 2014].
* ↑ Agrawal, Lion M. G.. «Indian National Congress and Indian Women». A: Freedom fighters of India. 4. Gyan Publishing House, 2008, p. 143. ISBN 978-81-8205-472-1 [Consulta: 13 febrer 2014].
* ↑ Paranjape, Makarand R. «Chronology». A: Sarojini Naidu. Rupa & Company, 2010. ISBN 978-81-291-1580-5 [Consulta: 13 febrer 2014].
* ↑ Diccionario de las mujeres célebres, pg. 200. A. Jourcin i Ph Van Tieghem. 1970
* ↑ Sarkar, [editors], Amar Nath Prasad, Bithika. Critical response to Indian poetry in English. New Delhi: Sarup & Sons, 2008, p. 11. ISBN 978-81-7625-825-8.
* ↑ «Family of Naidu».
# Petar Šegvić

Petar Šegvić (Split, 25 de juny de 1930 - Split, 7 de juny de 1990) fou un remer croat que va competir sota bandera iugoslava durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del quatre sense timoner del programa de rem. Formà equip amb Duje Bonačić, Velimir Valenta i Mate Trojanović.

## Referències

* ↑ «Šegvić, Petar | Hrvatska enciklopedija». [Consulta: 6 octubre 2021].
* ↑ «Olympedia – Petar Šegvić». [Consulta: 6 octubre 2021].
# At First Sight

At First Sight és una pel·lícula estatunidenca dirigida el 1999 per Irwin Winkler amb Val Kilmer, Kelly McGillis i Mira Sorvino en els papers principals.

## Argument

En aquesta pel·lícula, basada en una història real, Virgil (Vall Kilmer), un cec que treballava com a massatgista en una clínica de descans, coneix Amy (Mira Sorvino), de viatge de plaer a la muntanya. S'enamoren des del primer contacte. Tot va bé fins que ella es proposa ajudar-lo a recuperar la vista amb una operació de cirurgia experimental- L'experiència és un èxit quirúrgic, però Virgil porta malament assimilar el seu estatut de «vident». S'haurà d'enfrontar a noves situacions que el faran desitjar tornar a ser cec una altra vegada.

## Repartiment

* Mira Sorvino: Amy Benic
* Val Kilmer: Virgil Adamson
* Kelly McGillis: Jennie Adamson
* Steven Weber: Duncan Allanbrook
* Bruce Davison: Charles Aaron
* Nathan Lane: Phil Webster
* Drena De Niro: Caroline

## Rebuda

La pel·lícula actualment té un índex "rotten" del 32% al lloc de ressenyes de cinema Rottentomatoes, tanmateix un 47% de persones (no crítics) li donen una puntuació positiva. La pel·lícula i la seva trama s'esmenten en l'episodi de Friends, The One with Rachel's Big Kiss, el personatge de Chandler Bing la descriu com "un melodrama tutti-frutti on ell (Val Kilmer) feia el paper d'un noi cec.

## Referències

* ↑ «At First Sight» (en anglès). filmaffinity. [Consulta: 2 gener 2012].
* ↑ «At First Sight» (en anglès). [Consulta: 2 gener 2012].
# Sòda

Sòda (francès Sode) és un municipi francès situat al departament de l'Alta Garona i a la regió d'Occitània.

## Referències

* ↑ Toponímia occitana